На основу члана 44. Закона о култури („Службени гласник Републике Србије“, број 72/09), члана 37. Статута града Ниша ("Службени лист Града Ниша", број 88/08) и члана 15. Одлуке о оснивању Нишког симфонијског оркестра ("Службени лист града Ниша", број 2/11-пречишћен текст)

 Скупштина Града Ниша на седници одржаној \_\_\_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Нишког симфонијског оркестра за 2016. годину, број II - 1619 – 2, који је донео Управни одбор ове установе, на седници одржаној 26.11.2015. године.

 II Програм рада Нишког симфонијског оркестра за 2016. годину реализоваће се у складу са Финансијским планом ове установе за 2016. годину.

 III Решење доставити Нишком симфонијском оркестру, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

***О б р а з л о ж е њ е***

 Управни одбор Нишког симфонијског оркестра, на седници одржаној 26.11.2015. године, донео је Програм рада Нишког симфонијског оркестра за 2016. годину, број II - 1619 – 2.

 Програм рада Нишког симфонијског оркестра за 2016. годину, поред основних података о Установи, делатности, организационој структури садржи и планиране програмске активности.

 У 2016. години планирано је да Нишки симфонијски оркестар одржи 16 премијерних концерата у Нишу, један премијерни концерт у Грчкој и 2 концерта у оквиру .фестивала „Нишке музичке свечаности“ – НИМУС 2016.

Поред премијерних концерата, ова установа планира да реализује још 20 педагошких концерата, свечане концерте и академије (по позиву организатора), организацију фестивала „Нишке музичке свечаности“ – НИМУС 2016., организацију концерата камерне музике, кроз које ће афирмисати младе музичаре, и гостовања оркестра у земљи и иностранству.

Чланом 13. став 2. Одлуке о буџету Града Ниша за 2016. годину („Службени лист Града Ниша“, број 98/2015) прописано је да „Надлежни орган индиректног корисника доноси годишњи финансијски план у складу са законом, другим прописом или статутом, на који сагласност даје надлежни директни корисник.“

Управа за културу је, као директни корисник, дала сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм Нишког симфонијског оркестра за 2016. годину.

НАЧЕЛНИК

 \_\_\_\_\_\_\_\_\_\_\_\_\_\_\_\_\_

 Небојша Стевановић